Twee in hof na KZN-plaasmoordArgieffoto Die verdagtes staan tereg op aanklagte van moord en gewapende roof. Die saak is tot 18 Julie uitgestel, wanneer hulle om borgtog sal aansoek doen. Theron se liggaam is Dinsdag omstreeks 09:00 by sy huis op sy plaas in Seven Oaks gevind, nadat hy nie Maandag by die werk opgedaag het nie. “Een van die plaasbestuurders het op sy liggaam afgekom en die polisie is ontbied,” het lt.kol. Thulani Zwane, woordvoerder van die polisie, vroeër gesê. Theron het steekwonde gehad en hy is vermoedelik ook gewurg. Hy is Sondag laas by sy huis gesien. ŉ Skootrekenaar, selfoon en ander goedere wat uit die huis gesteel is, is in die verdagtes se besit gevind.